Luonnonvaraiset eläimet

Sairasta, vahingoittunutta tai muutoin avuttomassa tilassa olevaa luonnonvaraista eläintä on pyrittävä auttamaan.

Sairaat tai vahingoittuneet eläimet

Sairasta, vahingoittunutta tai muutoin avuttomassa tilassa olevaa luonnonvaraista eläintä on pyrittävä auttamaan. Jos eläin on kuitenkin sellaisessa tilassa, että sen hengissä pitäminen on ilmeistä julmuutta sitä kohtaan, eläin on lopetettava tai on huolehdittava siitä, että se lopetetaan.

Jos kohtaat loukkaantuneen luonnonvaraisen eläimen, voit toimittaa sen kunnaneläinlääkärin vastaanotolle. Jos kyse on loukkaantuneesta suuresta luonnonvaraisesta eläimestä, kuten hirvestä, ota yhteys hätäkeskukseen.

Luonnonvaraista eläimiä ei saa ottaa pysyvään hoitoon.

Luonnonvaraisten eläinten väliaikainen hoito vaatii erityisosaamista ja on ilmoituksenvaraista toimintaa.

Jos et ole varma, tarvitseeko luonnonvarainen eläin ihmisen apua, voit saada neuvoja tilanteeseen muun muassa eläinsuojeluyhdistykseltä tai kunnaneläinlääkäriltä.

Kuolleet luonnonvaraiset eläimet

Asutusalueilta kuolleena löytyneet pienikokoiset, luonnonvaraiset eläimet ja linnut voi hävittää tavallisen sekajätteen joukossa paikallisten jätehuoltomääräysten mukaisesti tai haudata maahan. Eläimeen tai lintuun ei pidä koskea paljain käsin. Metsäalueille kuolleet eläimet voi jättää paikoilleen, luonto hoitaa hävityksen.

Jos löydät yhdeltä alueelta runsaasti kuolleita luonnonvaraisia eläimiä, ole yhteydessä valvontaeläinlääkäriin.

Etsitkö näitä?

Valvontaeläinlääkärit

Eläinlääkärit

Artikkeli Luonnonvaraiset eläimet julkaistiin ensimmäisen kerran Siun sote.