Eläinten tuonti ja vienti

Jos tuot eläimen Suomeen, selvitä aina ensin tuontivaatimukset Ruokavirastosta.

Eläimen tuoja tai viejä on aina vastuussa maahantuloehtojen täyttymisestä. Kun tuot eläimen Suomeen, selvitä aina ensin tuontivaatimukset Ruokavirastosta.

Kun viet eläimen ulkomaille, on vientiehdot selvitettävä aina kohdemaasta. Vientiehdot voi selvittää esimerkiksi kohdemaan lähetystöstä tai kohdemaan eläinlääkintäviranomaisilta.

Viennissä tarvittavia eläinten terveyttä koskevia virallisia terveystodistuksia myöntävät ainoastaan virkaeläinlääkärit omalla toimialueellaan. Mikäli tarvitset eläimen vientiä varten virallisen terveystarkastuksen ja terveystodistuksen (ns. TRACES-todistus) tai vientitodistuksen EU:n ulkopuoliseen maahan, ota yhteyttä alueesi kunnaneläinlääkäriin vähintään kaksi viikkoa ennen lähtöpäivää. Tarkastus ja todistus ovat toimijalle maksullisia.

Jos epäilet, että eläin on tuotu maahan laittomasti, ota yhteyttä neuvojen saamiseksi valvontaeläinlääkäriin.

Etsitkö näitä?

Valvontaeläinlääkärit

Eläinlääkärit

Artikkeli Eläinten tuonti ja vienti julkaistiin ensimmäisen kerran Siun sote.